
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 915 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Ανασυγκρότηση του Διοικητικού Συμβουλίου 
του Ειδικού Ταμείου Ελέγχου Παραγωγής και 

Ποιότητας Αλκοόλης, Αλκοολούχων Ποτών.1 

Καθορισμός αποζημίωσης μελών της Επιτροπής 

Λογιστικών Βιβλίων με έδρα την Αθήνα. 2 

Εξέταση των υποβληθεισών αιτήσεων θεραπείας επί 


των αποφάσεων των γνωμοδοτικών επιτροπών 
αξιολόγησης, των επενδυτικών προτάσεων των 
δράσεων 2.8.1 Δ' κύκλος «Ενίσχυση Νεανικής 
Επιχειρηματικότητας» και 2.8.2 Δ'κύκλος «Ενίσχυση 

Γυναικείας Επιχειρηματικότητας». 3 

Καθορισμός του Περιεχομένου Σπουδών Τμημάτων 

του Τ.Ε.Ι Λαμίας. 4 

Μέγιστο ύψος αμαξώματος ανατρεπομένων 

οχημάτων. 5 

Τροποποίηση της συστατικής πράξης του Ν.Π.Δ.Δ. 

με την επωνυμία «Α' ΚΑΠΗ Ελληνικού». 6 

Έγκριση της υπ’ αριθμ. 31Α/2006 αποφάσεως του 
Δημοτικού Συμβουλίου Χάλκης, που αφορά την 
αύξηση μετοχικού κεφαλαίου στην Δημοτική 
Επιχείρηση Πολιτισμού και Ανάπτυξης Χάλκης 
(Δ.Ε.Π.Α.Χ.). 7 


ΑΠΟΦΑΣΕΙ Σ 

Αριθμ. 3014839/7829 

Ανασυγκρότηση του Διοικητικού Συμβουλίου του Ει¬ 
δικού Ταμείου Ελέγχου Παραγωγής και Ποιότητας 
Αλκοόλης, Αλκοολούχων Ποτών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Εχοντας υπόψη: 

1. Τον α.ν. 407/1936, το από 6 Μαρτίου 1939 β.δ/γμα 
(Φ.Ε.Κ. 91/Α') «Περί διοικήσεως και διαχειρίσεως εν γένει 
του Ειδικού Ταμείου Ελέγχου και Εποπτείας Φορολογίας 
του Οινοπνεύματος», τον α.ν. 1957/1939 (Φ.Ε.Κ. 380 Α') 
και το άρθρο 4 του ν.δ. 2401/1953. 

2. Το άρθρο 11 του π.δ. 543/1989 «Τροποποίηση του π.δ. 
284/1988 «Οργανισμός Υπουργείου Οικονομικών» (Φ.Ε.Κ. 
229/Α710.10.1989). 


14 Ιουλίου 2006 

3. Το άρθρο 26 του ν. 2127/1993 (Φ.Ε.Κ. 48/Α'/6.4.1993), 
όπως αντικαταστάθηκε με το άρθρο 54 του ν. 2214/1994 
(Φ.Ε.Κ. 75/Α'/11.5.1994). 

4. Το υπ’ αριθμ. 57897/30.5.2006 έγγραφο του Νομικού 
Συμβουλίου του Κράτους. 

5. Τον ν. 2690/1999 (Φ.Ε.Κ. 45 Α') «Κύρωση του Κώδικα 
Διοικητικής Διαδικασίας και άλλες διατάξεις». Κεφάλαιο 
δεύτερο «Συλλογικά όργανα της Διοίκησης» άρθρα 13, 
14,15. 

6. Την υπ’ αριθμ. 3015947/8581/30.7.2004 απόφασή μας 
(Φ.Ε.Κ. 183/Α'/4.8.2004) Τ.Ν.Π.Δ.Δ. «Ανασυγκρότηση του 
Δ.Σ. του Ε.Τ.Ε.Π.Π.Α.Α.». 

7. Την υπ’ αριθμ. 2/11856/0022/31.3.2006 απόφαση 
Υπουργού Οικονομίας και Οικονομικών «Καθορισμός 
αποζημίωσης του Προέδρου, των Μελών, του Εισηγητή 
και του Γραμματέα του Διοικητικού Συμβουλίου του 
Ε.Τ.Ε.Π.Π.Α.Α.», όπως αυτή ισχύει. 

8. Το γεγονός ότι από τις διατάξεις της παρούσας 
προκαλείται δαπάνης ύψους σαράντα τριών χιλιάδων 
διακοσίων ΕΥΡΩ (43.200,00) Ευρώ ετησίως σε βάρος 
των πιστώσεων του Ταμείου (Ε.Τ.Ε.Π.Π.Α.Α.) Κ.Α.Ε. 0264, 
αποφασίζουμε: 

Α) Καθορίζουμε τη συγκρότηση του Διοικητικού 
Συμβουλίου του Ειδικού Ταμείου Ελέγχου Παραγω¬ 
γής και Ποιότητας Αλκοόλης και Αλκοολούχων Ποτών 
(Ε.Τ.Ε.Π.Π.Α.Α.) ως εξής: 

1. Ηλίας Ψώνης, Νομικός Σύμβουλος του Κράτους, που 
υπηρετεί στο Γ ραφείο Νομικού Συμβούλου Υπουργείου 
Οικονομίας και Οικονομικών, ως Πρόεδρος, με αναπλη¬ 
ρωτή τον Νικόλαο Κατσίμπα επίσης Νομικό Σύμβουλο 
του Κράτους, που υπηρετεί στο Γ ραφείο Νομικού Συμ¬ 
βούλου του Υπουργείου Οικονομίας και Οικονομικών. 

2. Ο εκάστοτε Προϊστάμενος της Διεύθυνσης Αλκο¬ 
όλης, Αλκοολούχων Ποτών, Οίνου, Ζύθου της Κ.Υ. του 
Γ.Χ.Κ. του Υπουργείου Οικονομίας και Οικονομικών, ως 
μέλος ή ο νόμιμος αναπληρωτής του. 

3. Ο εκάστοτε Προϊστάμενος της Διεύθυνσης Προσω¬ 
πικού και Τεχνικής Υποστήριξης του Γ.Χ.Κ. του Υπουρ¬ 
γείου Οικονομίας και Οικονομικών, ως μέλος ή ο νόμιμος 
αναπληρωτής του. 

4. Ο εκάστοτε Προϊστάμενος της Υπηρεσίας Δημο¬ 
σιονομικού Ελέγχου του Υπουργείου Οικονομίας και 
Οικονομικών, ως μέλος, αναπληρούμενος από το νόμιμο 
αναπληρωτή του. 

5. Ο εκάστοτε Προϊστάμενος της Διεύθυνσης Τεχνικών 
Υπηρεσιών της Νομαρχίας Αθηνών, ως μέλος, αναπλη¬ 
ρούμενος από το νόμιμο αναπληρωτή του. 

Β) Εισηγητής του Συμβουλίου είναι ο Προϊστάμενος 
του Τμήματος Οικονομικής Υποστήριξης της Διεύθυνσης 
Προσωπικού και Τεχνικής Υποστήριξης του Γ.Χ.Κ. ή ο 
νόμιμος αναπληρωτής του. 

Σε περίπτωση έλλειψης, απουσίας ή κωλύματος του 
Προέδρου ή του αναπληρωτή του, του Συμβουλίου προ¬ 
εδρεύει το υπό στοιχείο 2 μέλος ή ο αναπληρωτής του 
και σε περίπτωση έλλειψης, απουσίας ή κωλύματος αυ¬ 
τού το υπό στοιχείο 3 μέλος ή ο αναπληρωτής του. 

Γραμματέας του Συμβουλίου ορίζεται η υπάλληλος 
Μαρίτσα Μαρία με βαθμό Α' του Κλάδου ΔΕ Διοικητικού 
Γ.Χ.Κ. με αναπληρώτρια την Σέργη Λαμπρινή, υπάλλη¬ 
λο με βαθμό Α' του Κλάδου ΤΕ4 Τεχν. Ηλέκτρ. Μηχαν. 
Γ.Χ.Κ. 

Η θητεία των μελών του Διοικητικού Συμβουλίου κα¬ 
θώς και του Γραμματέα ορίζεται διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 2/20489/0022 (2) 

Καθορισμός αποζημίωσης μελών της Επιτροπής Λογι¬ 
στικών Βιβλίων με έδρα την Αθήνα. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 89 του π.δ. 284/1988 (ΦΕΚ 128/Α), 
β) του άρθρου 37 του π.δ. 186/1992 (ΦΕΚ 84/Α), 
γ) του άρθρου 17 του ν. 3205/2003 (ΦΕΚ 297/Α), 
δ)του άρθρου 40 του ν. 849/1978 (ΦΕΚ 232/Α) όπως 
συμπληρώθηκε με το άρθρο 8 του ν. 2129/1993 (ΦΕΚ 
57/Α. 

ε) της παρ. 3 του άρθρου 22 του ν. 2362/1995 (ΦΕΚ 
247/Α), 

στ) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'), 
ζ) του π.δ. 81/2002 (ΦΕΚ 57/Α). 

2. Την υπ’ αριθμ. 1032571/1003/Α0006/30.3.2005 απόφα¬ 
ση του Υπουργού Οικονομίας και Οικονομικών περί ορι¬ 
σμού μελών της Επιτροπής Λογιστικών Βιβλίων (Ε.Λ.Β.) 
με έδρα την Αθήνα. 

3. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών (ΦΕΚ 1185/Β) 
«Μεταβίβαση αρμοδιοτήτων και της εξουσίας να υπο¬ 
γράφουν Με εντολή Υφυπουργού στο Γ ενικό Γ ραμματέα 
Δημοσιονομικής Πολιτικής, στους Γ ενικούς Διευθυντές 
και στους Προϊσταμένους Διευθύνσεων και Τμημάτων 
του Γενικού Λογιστηρίου του Κράτους και της Γενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων.» 

4. Το υπ’ αριθμ. 1036182/830/0001 Α /10.4.2006 έγγραφο 
της Δ/νσης Διοικητικού (Δ1) και το υπ’ αριθμ. 1022663/12 
45/0005/3.3.2006 έγγραφο της Δ/νσης Οικονομικού (Δ5) 
του Υπουργείου Οικονομίας και Οικονομικών. 

5. Τις υπ’ αριθμ. 2027332/3206/0022/1.6.1993 και 20554 


00/8523/0022/7.8.1996 αποφάσεις του Υπουργού Οικο¬ 
νομικών. 

6. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού ύψους τεσσάρων χιλιάδων οκτακόσιων 
σαράντα ευρώ συνολικά (4.840 €) για το 2006, που θα 
καλυφθεί από τις πιστώσεις που είναι εγγεγραμμένες 
στον Τακτικό Προϋπολογισμό του Υπουργείου Οικονο¬ 
μίας και Οικονομικών στον Ειδικό Φορέα 23110 και ΚΑΕ 
515 του οικονομικού έτους 2006, καθώς και για κάθε 
επόμενο έτος, αποφασίζουμε: 

Καθορίζουμε, αποζημίωση κατά συνεδρίαση, στον 
Πρόεδρο, τα μέλη, τον εισηγητή και το γραμματέα της 
Επιτροπής Λογιστικών Βιβλίων με έδρα την Αθήνα στο 
ύψος των 33,85 € για κάθε έναν από τους ανωτέρω και 
για έντεκα (11) συνεδριάσεις ετησίως. 

Η απόφαση αυτή που ισχύει από 1.12.2005 και εφεξής 
για κάθε έτος, να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2006 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
Γ. ΚΟΥΡΗΣ 
-♦- 

Αριθ. 13626/861 (3) 

Εξέταση των υποβληθεισών αιτήσεων θεραπείας επί των 
αποφάσεων των γνωμοδοτικών επιτροπών αξιολό¬ 
γησης, των επενδυτικών προτάσεων των δράσεων 
2.8.1 Δ' κύκλος «Ενίσχυση Νεανικής Επιχειρηματικό¬ 
τητας» και 2.8.2 Δ'κύκλος «Ενίσχυση Γυναικείας Επι¬ 
χειρηματικότητας». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις των π.δ. 229/1986 (ΦΕΚ 96/Α/16.7.1986), 
π.δ. 396/1989 (ΦΕΚ 172/Α/16.6.1989) και π.δ. 189/1995 (ΦΕΚ 
99/Α/1995) «Οργανισμός της ΓΓΒ», του άρθρου 21 του 
ν. 2367/1995 (ΦΕΚ 261/Α/1995) «Σύσταση της Δ/νσης ΜΜΕ 
της Γ.Γ.Β.», και της υπ’ αριθμ. 3584/5.3.1996 (ΦΕΚ 147/ 
Β/12.3.1996) υπουργικής απόφασης «Διάρθρωση, Αρμο¬ 
διότητες και κατανομή προσωπικού της Δ/νσης ΜΜΕ 
της ΓΓΒ». 

3. Το π.δ. 27/1.2.1996 (ΦΕΚ 19/Α) «Συγχώνευση Υπουρ¬ 
γείων Τουρισμού, ΒΕΤ και Εμπορίου στο Υπουργείο Ανά¬ 
πτυξης» και το π.δ. 122/2004 (ΦΕΚ 85 Α) «Ανασύσταση 
Υπουργείου Τουρισμού». 

4. Το π.δ. 121/10.3.2004 «Διορισμός Υπουργών και Υφυ¬ 
πουργών» (ΦΕΚ 84/Α/10.3.20 04). 

5. Την υπ’ αριθμ. Δ15/Α/Φ19/4040/24.2.2006 απόφαση 
του Πρωθυπουργού «Ανάθεση αρμοδιοτήτων στους 
Υφυπουργούς Ανάπτυξης Αναστάσιο Νεράντζη και Ιω¬ 
άννη Παπαθανασίου» (ΦΕΚ 249/Β/27.2.2006). 

6. Την υπ’ αριθμ. Δ15/Α/Φ19/ΟΙΚ.4505/7.3.2006 υπουρ¬ 
γική απόφαση «Μεταβίβαση αρμοδιοτήτων στο Γενι¬ 
κό Γ ραμματέα του Υπουργείου Ανάπτυξης» (ΦΕΚ 277/ 
Β/7.3.2006). 

7. Το άρθρο 28 παρ. α' του ν. 2081/1992 (ΦΕΚ 154/Α), 
όπως αντικαταστάθηκε από το άρθρο 2 του ν. 2438/1996 
(ΦΕΚ 211/Α). 

8. Τις διατάξεις του ν. 707/1977 (ΦΕΚ 273), όπως τρο¬ 
ποποιήθηκε από τον 1472/1984 (ΦΕΚ 112), 1479/1984 (ΦΕΚ 
145), 2000/1991 (ΦΕΚ 206), 2702/1999 (ΦΕΚ 70) και το π.δ. 
159/1997 (ΦΕΚ 135). 

9. Την υπ’ αριθμ. 0(2001)-550 της 14.3.2001 απόφαση 
της ΕΕ με την οποία εγκρίθηκε το Επιχειρησιακό Πρό¬ 
γραμμα Ανταγωνιστικότητα (Ε.Π.ΑΝ. 2000 - 2006). 

10. Την υπ’ αριθμ. Ε(2004) 5484/21.12.2004 απόφαση της 
Επιτροπής των Ευρωπαϊκών Κοινοτήτων με την οποία 
εγκρίνεται η Αναθεώρηση του Ε.Π.ΑΝ. 

11. Τις διατάξεις του ν. 2860/2000 (ΦΕΚ 251/Α) «Δια¬ 
χείριση, Παρακολούθηση και έλεγχος του κοινοτικού 
Πλαισίου στήριξης και άλλες διατάξεις», όπως τροπο¬ 
ποιήθηκε με το ν. 3193/2003 «Κανόνες τιμολόγησης, 
ρυθμίσεις Φ.Π.Α. ηλεκτρονικών υπηρεσιών και άλλες 
διατάξεις», και ειδικότερα τις διατάξεις του άρθρου 17, 
παρ. 2 (ΦΕΚ 266/Α/20.11.2003). 

12. Το άρθρο 19 του ν. 2470/1997 (ΦΕΚ 40/Α/1997). 

13. Το π.δ. 4/2002 «Εκτέλεση ενεργειών Τεχνικής Βοή¬ 
θειας - στήριξης και διαχείρισης των αντίστοιχων πό¬ 
ρων» (ΦΕΚ 3/Α/14.1.2002). 

14. Την υπ’ αριθμ. 3260/16.7.2002 απόφαση «Μετα¬ 
βίβαση αρμοδιότητας ανάθεσης ενεργειών Τεχνικής 
Βοήθειας στη Γενική Γραμματεία Βιομηχανίας» (ΦΕΚ 
760/Β/12.6.2003). 

15. Τις διατάξεις του άρθρου 38 του ν.3325/11.3.2005 
«Ίδρυση και λειτουργία βιομηχανικών - βιοτεχνικών 
εγκαταστάσεων στο πλαίσιο της αειφόρου ανάπτυξης 
και άλλες διατάξεις» (ΦΕΚ 68/Α/11.3.2005). 

16. Την καταβολή αποζημίωσης για ειδικές και πρό¬ 
σθετες εργασίες στα μέλη και γραμματείς των ομάδων 
εργασίας των Μέτρων και Δράσεων του Επιχειρησιακού 
Προγράμματος «Ανταγωνιστικότητα» 2000 - 2006. 

17. Την υπ’ αριθμ. 1444/89/27.1.2005 απόφαση «Εγκριση 
του οδηγού προγράμματος “Ενίσχυση Νεανικής Επιχει¬ 
ρηματικότητας” - Δράση 2.8.1 Δ'κύκλος του ΕΠΑΝ. 

18. Την υπ’ αριθμ. οικ.3702/ΔΒΕ 2850/23.2.2005 απόφαση 
«Έγκριση του κανονισμού υλοποίησης της Δράσης 2.8.2 
Δ'κύκλος του Επιχειρησιακού προγράμματος Ανταγω¬ 
νιστικότητας» (Ε.Π.Α.Ν) «Ενίσχυση Γυναικείας Επιχειρη¬ 
ματικότητας». 

19. Την υπ’ αριθμ. 12331/1256/7.6.2005 απόφαση «Συ¬ 
γκρότησης Επιτροπών Αξιολόγησης του προγράμματος 
“Ενίσχυση Νεανικής Επιχειρηματικότητας” - Δράση 2.8.1 
Δ'κύκλος του ΕΠΑΝ». 

20. Την υπ’ αριθμ. 12549/ΔΒΕ 4135/8.6.2005 απόφα¬ 
ση «Συγκρότησης Γνωμοδοτικών Επιτροπών για την 
υλοποίηση του προγράμματος», «Ενίσχυση Γυναικείας 
Επιχειρηματικότητας» Δ'κύκλος της Δράσης 2.8.2 του 
ΕΠΑΝ. 

21. Την υπ’ αριθμ. 17801/1511/4.8.2005 απόφαση αποδο¬ 
χής Πρακτικών των επιτροπών αξιολόγησης, της Δρά¬ 
σης 2.8.1 Δ'κύκλου του ΕΠΑΝ. 

22. Την υπ’ αριθμ. 18651/ΔΒΕ/4846/24.8.2005 απόφα¬ 
ση Αποδοχής Πρακτικών - Ένταξης Επιχειρήσεων στο 
Δ'κύκλο του προγράμματος «Ενίσχυση Γ υναικείας Επι¬ 
χειρηματικότητας» της δράσης 2.8.2 του ΕΠΑΝ. 

23. Την υπ’ αριθμ. 6731/407/31.3.06 απόφαση με θέμα 
«Ανασυγκρότηση της Επιτροπής Εποπτείας του προ¬ 
γράμματος Ενίσχυση Νεανικής Επιχειρηματικότητας» 
- Δράση 2.8.1 Δ'κύκλος του Ε.Π.ΑΝ. 

24. Την υπ’ αριθμ. 31204/ΔΒΕ/5707/20.12.2005 απόφαση 
Τροποποίησης και συμπλήρωσης της υπ’ αριθμ. 24302/ 


ΔΒΕ 2201/10.12.2004 απόφασης του Υπουργού Ανάπτυ¬ 
ξης: «Ανασυγκρότηση Επιτροπής Εποπτείας του προ¬ 
γράμματος Ενίσχυση Γ υναικείας Επιχειρηματικότητας» 
του μέτρου 2.8.2 του ΕΠΑΝ , όπως αυτή τροποποιήθηκε 
με την υπ’ αριθμ. 11794/ΔΒΕ/ 4020/31.5.2005 απόφαση. 

25. Την υπ’ αριθμ. 10275/622/19.5.2006 απόφαση τρο¬ 
ποποίησης της υπ’ αριθμ. 6731/407/31.3.2006 απόφασης 
«Ανασυγκρότηση της Επιτροπής Εποπτείας του Προ¬ 
γράμματος Ενίσχυση Νεανικής Επιχειρηματικότητας» 
-δράση 2.8.1 του ΕΠΑΝ. 

26. Τα υπ’ αριθμ. 427/16.3.2006 και 426/16.3.2006 έγγρα¬ 
φα της ΕΟΜΜΕΧ Α.Ε 

27. Την ανάγκη εξέτασης των αποβληθεισών αιτήσε¬ 
ων θεραπείας επί των αποφάσεων των γνωμοδοτικών 
επιτροπών αξιολόγησης, των επενδυτικών προτάσεων 
των δράσεων 2.8.1 Δ'κύκλος «Ενίσχυση Νεανικής Επιχει¬ 
ρηματικότητας» και 2.8.2 Δ'κύκλος «Ενίσχυση Γ υναικείας 
Επιχειρηματικότητας», αποφασίζουμε: 

Την εξέταση των υποβληθεισών αιτήσεων θεραπείας, 
επί των αποφάσεων των Επιτροπών Αξιολόγησης των 
Επενδυτικών Σχεδίων των Δράσεων 2.8.1. Δ'Κύκλου του 
Προγράμματος «Ενίσχυση Νεανικής Επιχειρηματικότη¬ 
τας» και 2.8.2 Δ'Κύκλου του Προγράμματος «Ενίσχυση 
Γ υναικείας Επιχειρηματικότητας. 

Ορίζουμε τις Επιτροπές Εποπτείας των Δράσεων 2.8.1 
Δ' Κύκλος «Ενίσχυση Νεανικής Επιχειρηματικότητας», 
και 2.8.2 Δ'κύκλος «Ενίσχυση Γ υναικείας Επιχειρηματικό¬ 
τητας» ως αρμόδιες, για την εξέταση των υποβληθεισών 
αιτήσεων θεραπείας επί των σχετικών με τις ως άνω 
δράσεις αποφάσεων , καθώς και για την επανεξέταση- 
επαναξιολόγηση των επενδυτικών σχεδίων τα οποία 
έχουν απορριφθεί και τα οποία αφορούν οι εν λόγω 
αιτήσεις (θεραπείας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 65146/ Ε5 (4) 

Καθορισμός του Περιεχομένου Σπουδών Τμημάτων 
του Τ.Ε.Ι Λαμίας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ.1 του ν. 2916/2001 (Α' 114) «Διάρθρωση της 
ανώτατης εκπαίδευσης και ρύθμιση των θεμάτων του 
τεχνολογικού τομέα αυτής». 

β. Του άρθρ. 8 παρ. 5 του ν. 1404/1983 (Α' 173) όπως 
συμπληρώθηκε από το άρθρ. 1 παρ. 4 του ν. 2621/1998 
(Α' 136). 

γ. Του άρθρ. 25 παρ. 1 του ν. 1404/1983 (Α' 173) και 
του άρθρ. 5 παρ. 12 του ν. 2916/2001 (Α' 114), σε συνδυ¬ 
ασμό με τις διατάξεις του άρθρου 1 του ν. 3404/2005 
(Α' 260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

δ. Του άρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορι¬ 
σμό του περιεχομένου σπουδών των παρακάτω Τμη¬ 
μάτων: 

α. Ηλεκτρολογίας (αριθμ. πρακτ. 211/22.12.2005). 

β. Ηλεκτρονικής (αριθμ. πρακτ. 201/2.11.2005). 

γ. Πληροφορικής και Τεχνολογίας Υπολογιστών 
(αριθμ. πρακτ. 35/19.12.2005 Γενικής Συνέλευσης του 
Τμήματος). 

δ. Νοσηλευτικής (αριθμ. πρακτ. 191/2.11.2005). 

ε. Φυσιοθεραπείας (αριθμ. πρακτ. 64/27.10.2005). 

στ. Τουριστικών Επιχειρήσεων του Παραρτήματος 
Άμφισσας (αριθμ. πρακτ. 377/28.11.2005 Συμβουλίου του 

ΤΕ.Ι). 

5. Τη γνωμοδότηση του Συμβουλίου Ανώτατης Τε¬ 
χνολογικής Εκπαίδευσης κατά την τρίτη (3/16.3.2006) 
συνεδρίασή του, καθορίζουμε 

Το Περιεχόμενο Σπουδών των παρακάτω τμημάτων 
του Τ.Ε.Ι Λαμίας: 

1. Τμήμα Ηλεκτρολογίας 

Το περιεχόμενο σπουδών του Τμήματος καλύπτει τα 
γνωστικά αντικείμενα της εφαρμογής της Επιστήμης 
και Τεχνολογίας της Ηλεκτρολογίας, με έμφαση στα 
ηλεκτρικά ενεργειακά συστήματα και εγκαταστάσεις, 
τους αυτοματισμούς, τα ηλεκτρονικά και πληροφοριακά 
συστήματα και τα συστήματα επικοινωνιών. 

Σκοπός του προγράμματος σπουδών είναι να πα¬ 
ρέχει στους σπουδαστές του τα απαραίτητα εφόδια 
που εξασφαλίζουν την άρτια εκπαίδευσή τους για την 
επιστημονική και επαγγελματική τους εξέλιξη. 

Οι πτυχιούχοι του Τμήματος έχουν τις απαραίτητες 
επιστημονικές και τεχνολογικές γνώσεις και ικανότητες 
ώστε να δραστηριοποιούνται επαγγελματικά σε όλους 
τους τομείς του γνωστικού αντικειμένου του Τμήμα¬ 
τος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
και φροντιστηριακές ασκήσεις, σεμινάρια και εκπόνηση 
μελετών καθώς και εκπαιδευτικές επισκέψεις σε χώ¬ 
ρους παραγωγής και εφαρμογής.Έμφαση δίνεται στις 
μελέτες περιπτώσεων στη συμμετοχική εργασία και 
στην ανάπτυξη των προσωπικών ικανοτήτων του σπου¬ 
δαστή, περιλαμβανομένης της ανάπτυξης πρωτοβου¬ 
λιών και της ικανότητος αντιμετώπισης προβλημάτων 
εφαρμογής, ολοκλήρωσης υπαρχουσών τεχνολογιών 
και σχεδίασης και ανάπτυξης προϊόντων, συστημάτων 
και υπηρεσιών, την εφαρμογή προτύπων και κανονι¬ 
σμών, τη σύνταξη οικονομοτεχνικών μελετών και τη 
διαχείριση τεχνικών έργων. Στο πρόγραμμα σπουδών 
περιλαμβάνονται: 

-Μαθήματα γενικής υποδομής όπως, Μαθηματικά, Φυ¬ 
σική, Ηλεκτροτεχνία, Προγραμματισμός Η/Υ κατά τα 
πρώτα εξάμηνα σπουδών. 


-Μαθήματα ειδικής υποδομής-κορμού όπως, Ηλεκτρο¬ 
νικά, Ψηφιακά, Ηλεκτρικές Μηχανές τα αμέσως επόμενα 
εξάμηνα. 

-Μαθήματα ειδικότητος όπως, Ηλεκτρική Κίνηση, Ηλε¬ 
κτρικές Εγκαταστάσεις, Ηλεκτρονικά Ισχύος, Ψηφιακή 
Σχεδίαση, Μικροϋπολογιστές, Τηλεπικοινωνίες, Δίκτυα 
Η/Υ τα οποία καλύπτουν τα ειδικότερα γνωστικά πεδία 
του κλάδου στα προχωρημένα εξάμηνα σπουδών. 

-Ειδικά μαθήματα σχετικά με τον ποιοτικό έλεγχο, τη 
διασφάλιση ποιότητας, τη σύνταξη οικονομοτεχνικών 
μελετών, την ασφάλεια στην εργασία και τη διαχείριση 
τεχνικών έργων. 

-Προαιρετικά μαθήματα γενικής ή εξειδικευμένης μόρ¬ 
φωσης καθ’ όλη τη διάρκεια των σπουδών. 

Το πρόγραμμα σπουδών περιλαμβάνει επίσης την εκ¬ 
πόνηση Πτυχιακής Εργασίας και Πρακτική Ασκηση στο 
επάγγελμα κατά το τελευταίο εξάμηνο που εξασφαλί¬ 
ζουν την εμβάθυνση σε θέματα τεχνολογικής εφαρμογής, 
εφαρμοσμένης έρευνας και ανάπτυξης, ολοκλήρωσης 
τεχνολογιών και γενικότερα σε αντικείμενα που έχουν 
άμεση σχέση με την ειδικότητα των σπουδών. 

2. Τμήμα Ηλεκτρονικής 

Το γνωστικό αντικείμενο του Τμήματος καλύπτει την 
εφαρμογή αρχών των θετικών επιστημών για το σχεδία¬ 
σμά, την κατασκευή, την επιλογή και τη χρήση ηλεκτρο¬ 
νικών στοιχείων, διατάξεων, συσκευών και συστημάτων, 
το σχεδίασμά και εφαρμογή υπηρεσιών και τη διαχείρι¬ 
ση των έργων και προϊόντων που προκύπτουν. 

Το Τ μήμα έχει ως αποστολή να προάγει την ανάπτυξη 
και τη μετάδοση των γνώσεων στο αντικείμενο της 
Ηλεκτρονικής, με τη διδασκαλία και την έρευνα και να 
παρέχει στους σπουδαστές του τα απαραίτητα εφόδια 
που εξασφαλίζουν την άρτια επιστημονική και τεχνολο¬ 
γική κατάρτιση για την επαγγελματική σταδιοδρομία και 
εξέλιξή τους στους τομείς του γνωστικού αντικειμένου 
του Τμήματος. 

Με την ολοκλήρωση των σπουδών τους οι πτυχιού- 
χοι του Τμήματος αποκτούν τις απαραίτητες γνώσεις 
και δεξιότητες, ώστε να μπορούν να ανταποκριθούν 
στις απαιτήσεις όλου του εύρους του γνωστικού τους 
αντικειμένου, ως στελέχη επιχειρήσεων ή ως αυτοα¬ 
πασχολούμενοι. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια και επισκέψεις 
σε χώρους παραγωγής. 

Στα γνωστικά αντικείμενα του Τμήματος περιλαμβά¬ 
νονται μαθήματα: 

-Γενικής υποδομής και Δ.Ο.Ν.Α. (Διοίκησης - Οικονο¬ 
μίας - Νομοθεσίας - Ανθρωπιστικών Σπουδών) όπως, 
Φυσική, Ηλεκτρονική, Μαθηματικά Προγραμματισμός 
Τεχνικές Μελέτες- Νομοθεσία, Εργασιακό Περιβάλλον, 
Οργάνωση - Διοίκηση Επιχειρήσεων. 

-Ειδικής υποδομής όπως, Ψηφιακά Ηλεκτρονικά, Ηλε¬ 
κτρονικά Χαμηλών Συχνοτήτων, Ηλεκτρονικά Υψηλών 
Συχνοτήτων, Αρχιτεκτονική Υπολογιστών. 

-Ειδικότητας όπως, Ηλεκτρονικά Ισχύος, Ηλεκτρικοί 
Κινητήρες, Ιατρικά Ηλεκτρονικά Ψηφιακές Τηλεπικοι¬ 
νωνίες, Μικροκύματα. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια του οποίου μπο¬ 
ρεί να πραγματοποιείται και η Πρακτική Άσκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Ασκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τμήματος. 

3. Τμήμα Πληροφορικής και Τεχνολογίας Υπολογι¬ 
στών 

Το περιεχόμενο σπουδών του Τμήματος καλύπτει, 
βασικά, το γνωστικό αντικείμενο της Πληροφορικής με 
εξειδίκευση σε θέματα διασύνδεσης συστημάτων υπο¬ 
λογιστών, επικοινωνιών, λογισμικού και ολοκλήρωσης 
εφαρμογών. 

Το Τμήμα έχει ως αποστολή να προάγει με την διδα¬ 
σκαλία και την εργαστηριακή εφαρμογή την ανάπτυξη 
και τη μετάδοση των γνώσεων στην τεχνολογία και την 
Επιστήμη της Πληροφορικής. Σκοπός του επίσης είναι 
να παρέχει στους σπουδαστές τα απαραίτητα εφόδια 
που εξασφαλίζουν την άρτια εκπαίδευσή τους για την 
επιστημονική και επαγγελματική τους εξέλιξη. 

Ο Πτυχιούχος του Τμήματος έχει αποκτήσει το απαι- 
τούμενο επιστημονικό, θεωρητικό υπόβαθρο της Επι¬ 
στήμης της Πληροφορικής, έχει αποκτήσει επαρκή και 
αξιόλογη τεχνική κατάρτιση, έχει αποκομίσει εμπειρίες 
από την επαγγελματική Πρακτική Άσκηση και την Πτυχι¬ 
ακή Εργασία του και είναι σε θέση να δραστηριοποιηθεί 
επαγγελματικά στα θέματα των τεχνολογιών της Πλη¬ 
ροφορικής σε όλους τους τομείς εφαρμογής τους. 

Κατά την διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
και φροντιστηριακές ασκήσεις, σεμινάρια, εκπαιδευτικές 
επισκέψεις καθώς και εκπόνηση ατομικών ή ομαδικών 
εργασιών. 

Το πρόγραμμα σπουδών περιλαμβάνει μαθήματα τα 
οποία οργανώνονται στις παρακάτω ενότητες: 
-Μαθηματικά 
-Φυσική 

-Πληροφοριακά Συστήματα 
-Βάσεις Δεδομένων 
-Τεχνολογία Λογισμικού 

-Δίκτυα-Σχεδίαση Δικτύων-Τεχνολογίες Διαδικτύου 
-Τ ηλεπικοινωνίες 

-Μικροεπεξεργαστές-Μικροελεγκτές 
-Τεχνολογία Υλικού Υπολογιστών 
-Σήματα και Συστήματα 
-Νομικά-Ανθρωπιστικά-Οικονομικά 
-Ασφάλεια Δικτύων Επικοινωνίας 
-Τεχνολογία Εφαρμογών 

Το τελευταίο εξάμηνο περιλαμβάνει την επιβλεπόμε- 
νη Πρακτική Ασκηση στο επάγγελμα και την εκπόνηση 
της Πτυχιακής Εργασίας σε θέματα που προκύπτουν 
από την Πρακτική Ασκηση του σπουδαστή ή σύνθετα 
θέματα εφαρμογών εξειδικευμένων επιστημονικών και 
τεχνολογικών γνώσεων. 

4. Τμήμα Νοσηλευτικής 

Το περιεχόμενο σπουδών του Τμήματος, καλύπτει το 
γνωστικό αντικείμενο της Νοσηλευτικής ως ανθρωπιστι¬ 
κής επιστήμης, αλλά και εξειδικευμένης τέχνης, η οποία 
αποτελεί μια πολύπλοκη επιστημονική δραστηριότητα, 


που απευθύνεται στον άνθρωπο, την οικογένεια και το 
κοινωνικό σύνολο, σε όλες τις καταστάσεις υγείας και 
αρρώστιας. 

Αποστολή του Τμήματος είναι να ετοιμάσει νοση¬ 
λευτές γενικής νοσηλευτικής φροντίδας, οι οποίοι να 
είναι ικανοί να προάγουν, να προστατεύουν, να διατη¬ 
ρούν και να αποκαθιστούν την υγεία ατόμων/ ομάδων, 
λαμβάνοντας υπόψη την προσωπικότητα καθώς και τα 
ψυχολογικά, κοινωνικά, οικονομικά και πολιτισμικά χα¬ 
ρακτηριστικά τους. 

Οι νοσηλευτές στελεχώνουν τις νοσηλευτικές μονάδες 
δημοσίου και ιδιωτικού τομέα σε όλο το φάσμα παροχής 
νοσηλευτικής φροντίδας στην Πρωτοβάθμια, Δευτε¬ 
ροβάθμια και Τριτοβάθμια περίθαλψη καθώς επίσης 
μπορούν να εργαστούν και ως αυτοαπασχολούμενοι. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια και επισκέψεις 
σε χώρους παραγωγής. 

Στα γνωστικά αντικείμενα του Τμήματος περιλαμβά¬ 
νονται μαθήματα: 

-Γενικής υποδομής και Δ.Ο.Ν.Α. (Διοίκησης-Οικονο- 
μίας-Νομοθεσίας-Ανθρωπιστικών Σπουδών), όπως η 
Ανατομία, Φυσιολογία, Φαρμακολογία, Μικροβιολογία, 
Βιοστατιστική, Πληροφορική Υγείας, Διαιτητική-Διατρο- 
φή, Επιδημιολογία, Νοσηλευτική Διοίκηση, Νοσηλευτική 
Δεοντολογία-Επαγγελματική Νομοθεσία, Μεθοδολογία 
Έρευνας στη Νοσηλευτική, Ψυχολογία. 

-Ειδικής υποδομής όπως, Κοινοτική Νοσηλευτική II, 
Γεροντολογική Νοσηλευτική, Σεμινάρια Νοσηλευτικής - 
Μέθοδοι Διδασκαλίας στη Νοσηλευτική, Αγγλικά (Ορο¬ 
λογία). 

-Ειδικότητας όπως, Χειρουργική Νοσηλευτική I, Χει¬ 
ρουργική Νοσηλευτική II, Παθολογική Νοσηλευτική I, 
Παθολογική Νοσηλευτική II, Παιδιατρική Νοσηλευτική, 
Νοσηλευτική Μητρότητας, Νοσηλευτική Ψυχικής Υγείας, 
Επείγουσα Νοσηλευτική, Ψυχιατρική. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια του οποίου μπο¬ 
ρεί να πραγματοποιείται και η Πρακτική Ασκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Άσκηση στο επάγγελμα διαρκεί είναι 
καθοδηγούμενη και αξιολογούμενη και πραγματοποι¬ 
είται σε επιχειρήσεις, υπηρεσίες, και άλλους συνερ- 
γαζόμενους φορείς, που σχετίζονται με το γνωστικό 
αντικείμενο του Τμήματος. 

5. Τμήμα Φυσικοθεραπείας 

Το περιεχόμενο σπουδών του Τμήματος καλύπτει το 
γνωστικό αντικείμενο της Επιστήμης της Φυσικοθερα¬ 
πείας, με σκοπό την πρόληψη, βελτίωση και αποκατά¬ 
σταση παθολογικών καταστάσεων, συγγενών και επί¬ 
κτητων, καθώς και τραυματικών βλαβών που προκαλούν 
διαταραχές στο ερειστικό, μυϊκό, νευρικό, αναπνευστικό 
και καρδιοαγγειακό σύστημα. 

Αποστολή του Τ μήματος είναι η προαγωγή, ανάπτυξη 
και μετάδοση των γνώσεων στην Τεχνολογία και την 
Επιστήμη της Φυσικοθεραπείας, με την κατάλληλη θε¬ 
ωρητική διδασκαλία, την ευρύτερη εργαστηριακή και 

Πρακτική Άσκηση και την τεχνολογική και εφαρμοσμένη 
έρευνα, ώστε να παρέχει στους σπουδαστές τα απα¬ 
ραίτητα εφόδια, που εξασφαλίζουν την άρτια εκπαίδευ¬ 
σή τους για την επιστημονική και επαγγελματική τους 
σταδιοδρομία και εξέλιξη. 

Οι πτυχιούχοι του Τμήματος με την ολοκλήρωση των 
σπουδών τους, αποκτούν τις απαραίτητες επιστημονικές 
και τεχνολογικές γνώσεις, ώστε να μπορούν με επάρκεια 
να προβαίνουν σε Φυσιοθεραπευτική αξιολόγηση του 
ασθενούς, να επιλέγουν, να οργανώνουν και να εκτελούν 
με ασφάλεια τις Φυσιοθεραπευτικές πράξεις, που για 
κάθε περίπτωση ενδείκνυνται. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια και επισκέψεις 
σε Νοσοκομεία, Νοσηλευτικά Ιδρύματα, Κέντρα Αποκα¬ 
τάστασης. 

Στα γνωστικά αντικείμενα του Τμήματος περιλαμβά¬ 
νονται μαθήματα: 

-Γενικής υποδομής και Δ.Ο.Ν.Α(Διοίκησης-Οικονομίας- 
Νομοθεσίας-Ανθρωπιστικών Σπουδών), όπως: η Ανα¬ 
τομία, η Φυσιολογία, η Ορθοπαιδική, η Παθολογία, η 
Χειρουργική, η Νευρολογία και η Νευροφυσιολογία. 

-Ειδικής Υποδομής, όπως: η Βιολογική Μηχανική-Ερ- 
γονομία, η Εργοφυσιολογία, οι Μέθοδοι και Τεχνικές 
Νευρομυϊκής Επανεκπαίδευσης, η Δεοντολογία και η 
Φυσικοθεραπεία στο Αναπνευστικό Σύστημα, 

-Ειδικότητας, όπως: η Κινησιολογία, η Κλινική άσκηση, 
η Κινησιοθεραπεία, οι Τεχνικές Μάλαξης, η Φυσιοθερα¬ 
πευτική Αξιολόγηση, τα Φυσικά Μέσα-Ηλεκτροθεραπεία 
και η Φυσικοθεραπεία στο Κυκλοφορικό. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια του οποίου μπο¬ 
ρεί να πραγματοποιείται και η Πρακτική Ασκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Άσκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
Νοσοκομεία, Κέντρα Αποκατάστασης και άλλους συ- 
νεργαζόμενους φορείς, που σχετίζονται με το γνωστικό 
αντικείμενο του Τμήματος. 

6. Τμήμα Τουριστικών Επιχειρήσεων του Παραρτή¬ 
ματος Αμφισσας 

Το περιεχόμενο σπουδών του Τμήματος καλύπτει 
το γνωστικό αντικείμενο της Διοικητικής Επιστήμης με 
εξειδίκευση εφαρμογής στις τουριστικές επιχειρήσεις 
γενικά τόσο στον ιδιωτικό όσο και στο δημόσιο το¬ 
μέα. 

Το Τμήμα έχει ως αποστολή να προάγει τη μετά¬ 
δοση των τεχνολογικών και επιστημονικών γνώσεων 
μέσω της θεωρητικής και εργαστηριακής διδασκαλίας, 
καθώς και την ανάπτυξη αυτών των γνώσεων μέσω της 
εφαρμοσμένης έρευνας, ώστε να παρέχει στις σπου- 
δάστριες και στους σπουδαστές του τα απαραίτητα 
εφόδια για την επιστημονική και επαγγελματική στα¬ 
διοδρομία τους. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις, καθώς και ικανότητες και 


δεξιότητες, ώστε να δραστηριοποιούνται επαγγελμα¬ 
τικά σε όλους τους τομείς του γνωστικού αντικειμένου 
του Τμήματος, είτε ως διοικητικά στελέχη ιδιωτικών και 
δημόσιων επιχειρήσεων φορέων και οργανισμών, είτε 
ως αυτοαπασχολούμενοι. 

Σε όλα τα εξάμηνα σπουδών, εκτός του τελευταίου, 
οι σπουδές περιλαμβάνουν θεωρητική διδασκαλία, ερ¬ 
γαστηριακές και φροντιστηριακές ασκήσεις, καθώς και 
ασκήσεις πράξης και εφαρμογές σε πραγματικές ή εικο¬ 
νικές καταστάσεις, εκπόνηση μελετών και εκπαιδευτικές 
επισκέψεις σε Τουριστικές επιχειρήσεις(όπως ξενοδο¬ 
χειακές επιχειρήσεις, γραφεία ταξιδίων, ΙουΓ-ορ8Γ3ΐθΓ5, 
συνεδριακά κέντρα) και εταιρείες που πραγματοποιούν 
τουριστική έρευνα. Στο προτελευταίο εξάμηνο σπουδών 
διεξάγεται σεμινάριο τελειόφοιτων. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής θετικών και 
θεωρητικών επιστημών, καθώς και διάφορα εισαγωγικά 
μαθήματα. 

Ακολουθούν μαθήματα ειδικής υποδομής-κορμού, τα 
οποία αποτελούν τη βάση της Διοικητικής Επιστήμης, 
όπως αυτή εφαρμόζεται στις τουριστικές επιχειρήσεις 
γενικά. Στα προχωρημένα εξάμηνα διδάσκονται τα μα¬ 
θήματα ειδικότητας που συνιστούν τη φύση και τον 
προορισμό του Τμήματος. 

Στα κατ’ επιλογήν μαθήματα, μπορούν να δημιουρ- 
γούνται ομάδες μαθημάτων σύμφωνα με τις εξελίξεις 
στην επιστήμη, την τεχνολογία, την οικονομία και την 
κοινωνία. 

Το τελευταίο εξάμηνο σπουδών περιλαμβάνει κυρίως 
την Πρακτική Ασκηση του σπουδαστή στο επάγγελμα 
και την εκπόνηση της Πτυχιακής Εργασίας, που εξασφα¬ 
λίζει την εμβάθυνση του τελειόφοιτου του Τμήματος 
σε ένα θέμα εφαρμοσμένης έρευνας ή που έχει άμεση 
σχέση με την ειδικότητα των σπουδών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουνίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. 71911/5164/05 (5) 

Μέγιστο ύψος αμαξώματος ανατρεπομένων οχημάτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις : 

α. του άρθρου 6 του ν.δ. 4535/1966 «περί τροποποι- 
ήσεως φορολογικών τινών διατάξεων» (Α' 165 ) όπως 
ισχύει. 

β. του άρθρου 1 του ν.δ. 570/1970 «περί αλλαγής κυρίων 
χαρακτηριστικών αυτοκινήτων» ( Α' 125 ). 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την ανάγκη τροποποίησης των διατάξεων με τις 
οποίες υπολογίζεται το μέγιστο επιτρεπόμενο ύψος 
του αμαξώματος των ανατρεπομένων οχημάτων που 
μεταφέρουν χωματουργικά προϊόντα συναρτήσει ενός 
σταθερού αριθμητικού συντελεστή. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Μέγιστο ύψος αμαξώματος ανατρεπομένων οχημάτων 
(φορτηγά - επικαθήμενα - ρυμουλκούμενα) 

1. Μεταφερόμενα προϊόντα - υλικά 

Οι διατάξεις του παρόντος άρθρου εφαρμόζονται στα 
ανατρεπόμενα οχήματα που προορίζονται αποκλειστικά 
για τη μεταφορά χωματουργικών προϊόντων. 

2. Οχήματα τιθέμενα για πρώτη φορά σε κυκλοφο¬ 
ρία 

Το μέγιστο επιτρεπόμενο ύψος των αμαξωμάτων επι¬ 
τρέπεται να είναι εκείνο ώστε σε κάθε τόνο ωφέλιμου 
φορτίου να αντιστοιχεί 0.65 κυβικό μέτρο φόρτωσης 

0.65 χ ωφέλιμο φορτίο 

Μέγιστο επιτρεπόμενο ύψος =- 

εσωτερικό μήκος αμαξώματος χ εσωτε¬ 
ρικό πλάτος αμαξώματος 

όπου το ωφέλιμο φορτίο είναι εκφρασμένο σε τόνους 
και το εσωτερικό μήκος και εσωτερικό πλάτος αμαξώ¬ 
ματος σε μέτρα. 

Στην περίπτωση που το αμάξωμα δεν έχει σχήμα 
ορθογώνιου παραλληλεπίπεδου υποβάλλεται επιπλέον 
μελέτη υπολογισμού του όγκου του αμαξώματος από 
την οποία προκύπτει το μέγιστο επιτρεπόμενο ύψος 
αμαξώματος. 

Η προσαρμογή του ύψους του αμαξώματος γίνεται 
μόνο με κοπή του. 

3. Κυκλοφορούντο οχήματα 

3.1. Για τα οχήματα που κυκλοφορούν πριν την ισχύ 
της παρούσας και προορίζονται για τη μεταφορά των 
αναφερομένων στην παράγραφο 1 προϊόντων και των 
οποίων το ύψος αμαξώματος είναι μεγαλύτερο από το 
καθοριζόμενο στην προηγούμενη παράγραφο, οι κύριοι 
και κάτοχοι ή νομείς και κάτοχοι αυτών υποχρεούνται 
μέχρι 31.12.2006 να προσαρμόσουν το ύψος του αμα¬ 
ξώματος σύμφωνα με την παράγραφο 2 μόνο με κοπή, 
λαμβάνοντας υπόψη τους κανόνες της τέχνης και της 
τεχνικής. Εναλλακτικά αντί της κοπής του αμαξώμα¬ 
τος είναι δυνατή η εφαρμογή των αναφερομένων στην 
παράγραφο 4 του παρόντος άρθρου μέχρι την προα- 
ναφερθείσα ημερομηνία. 

3.2. Ειδικότερα για τα οχήματα με ημερομηνία πρώ¬ 
της ταξινόμησης στην χώρα μας πριν από την 1.1.1994, 
καθώς και για τα οχήματα με αμάξωμα από αλουμίνιο, 
η κοπή του αμαξώματος θα διενεργείται μόνο εφόσον 
δεν επηρεάζεται η οδική ασφάλεια του οχήματος, μετά 
από σχετική δήλωση σύμφωνα με τις διατάξεις του 
ν.1599/1986, και μελέτη αντοχής του αμαξώματος από 
διπλωματούχο μηχανολόγο ή ηλεκτρολόγο μηχανικό 
ή πτυχιούχο μηχανικό ΤΕ αντίστοιχης ειδικότητας ή 
άλλης ειδικότητας διπλωματούχο ή πτυχιούχο μηχανι¬ 
κό σύμφωνα με τις οικείες διατάξεις που ρυθμίζουν τα 
επαγγελματικά δικαιώματα αυτών. 

Σε περίπτωση που από την δήλωση και την μελέτη, 
προκύπτει ότι η κοπή του αμαξώματος, σύμφωνα με τη 
παράγραφο 2 του παρόντος άρθρου, εμπεριέχει κινδύ¬ 
νους για την οδική ασφάλεια του οχήματος, τότε το 
όχημα προσαρμόζεται στις διατάξεις της παραγράφου 
4 αυτού του άρθρου. 

3.3. Για την κοπή του αμαξώματος - όπου αυτή επι¬ 
βάλλεται σύμφωνα με τη παρούσα - θα εκδίδεται νέα 


άδεια κυκλοφορίας με την αναγραφή των νέων διαστά¬ 
σεων της αμάξης. 

4. Τοποθέτηση γωνιακού ελάσματος 

4.1. Στα οχήματα : 

ο που προορίζονται για τη μεταφορά των αναφερο¬ 
μένων στην παράγραφο 1 προϊόντων και 

ο σύμφωνα με τις παρ. 3.1 και 3.2. του παρόντος άρ¬ 
θρου δεν επιβάλλεται (ή δεν επιλέγεται) η κοπή του 
αμαξώματος τους και 

ο των οποίων το μέγιστο ύψος αμαξώματος είναι με¬ 
γαλύτερο από το καθοριζόμενο στην προηγούμενη 
παράγραφο ή και φέρουν σύμφωνα με τις διατάξεις 
της υπ’ αριθμ. 8716/1981 (Β' 162) το αναφερόμενο 
στην παράγραφο 2 αυτής γωνιακό έλασμα, οι κύ¬ 
ριοι και κάτοχοι ή νομείς και κάτοχοι αυτών μέχρι 
την αναφερόμενη στην παράγραφο 3.1 του άρθρου 
αυτού ημερομηνία υποχρεούνται: 

• Να αφαιρέσουν εφόσον φέρουν το γωνιακό ισο¬ 
σκελές έλασμα (Ι_) διαστάσεων 40 X 40 χιλιοστών που 
προβλεπόταν από την παράγραφο 2 της 8716/1981 (Β' 
162) απόφασης 

• Να τοποθετήσουν στο μέγιστο επιτρεπόμενο ύψος 
από το δάπεδο του αμαξώματος που καθορίζεται από 
τις διατάξεις της παραγράφου 2 ανάλογα γωνιακό 
ισοσκελές έλασμα (I) διαστάσεων 40 X 40 χιλιοστών. 
Αυτό το γωνιακό έλασμα τοποθετείται περιμετρικά στα 
εσωτερικά τοιχώματα του αμαξώματος του ανατρεπο¬ 
μένου οχήματος, με τα δύο σκέλη του να εφάπτονται 
στο αμάξωμα και στερεώνεται με ηλεκτροσυγκόληση 
είτε συνεχή είτε κάθε πέντε εκατοστά. Το έλασμα αυτό 
υποδηλώνει το μέγιστο ύψος από το δάπεδο μέχρι του 
οποίου επιτρέπεται η φόρτωση . 

4.2. Για την τοποθέτηση του προαναφερθέντος ελά¬ 
σματος σύμφωνα με τη παρούσα θα εκδίδεται νέα άδεια 
κυκλοφορίας, με την αναγραφή του ύψους που έχει 
τεθεί το έλασμα κατα τα οριζόμενα στην παράγραφο 
4.1., με ταυτόχρονη αναφορά της παρούσης. 

5. Γ ενικές διατάξεις 

5.1. Καταργείται το άρθρο 2 της υπ’ αριθμ. 
57493/2821/03/2004 (Β' 1055) απόφασης όπως έχει τρο¬ 
ποποιηθεί και ισχύει. 

5.2. Απαγορεύεται η χρήση παραπετίων στα ανατρε¬ 
πόμενα οχήματα που προορίζονται για τη μεταφορά 
των προϊόντων της παραγράφου 1 . 

5.3. Σε περίπτωση αντικατάστασης αμαξώματος για 
οποιονδήποτε λόγο επιτρεπομένου από άλλες διατάξεις, 
εφαρμόζεται η παράγραφος 2 . 

5.4. Για τα ανατρεπόμενα οχήματα που προορίζονται 
για τη μεταφορά προϊόντων της παραγράφου 1 έχουν 
εφαρμογή οι διατάξεις του άρθρου 32 του ν. 2696/1999 
που κύρωσε τον ΚΟΚ (Α' 57 ) όπως ισχύει. 

5.5. Στους παραβάτες των διατάξεων της παρού¬ 
σας επιβάλλονται οι κυρώσεις του άρθρου 92 του ν. 
2696/1999 που κύρωσε τον ΚΟΚ ( Α' 57 ), όπως ισχύει.” 

Άρθρο 2 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 21 Ιουνίου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 36017 (6) 

Τροποποίηση της συστατικής πράξης του Ν.Π.Δ.Δ. με 
την επωνυμία «Α' ΚΑΠΗ Ελληνικού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του άρθρου 203 του π.δ./τος 410/1995 
(Φ.Ε.Κ. Α7231) Δ.Κ.Κ. 

3. Την υπ’ αριθμ. 35691/30.12.1983 απόφαση του Νομάρ¬ 
χη Πειραιά η οποία δημοσιεύθηκε στο ΦΕΚ 43/Β/1984 
και αφορά στη σύσταση ίδιου Ν.Π. στο Δήμο Ελληνικού 
με το όνομα «Α' ΚΑΠΗ Ελληνικού». 

4. Την υπ’ αριθμ. 79/2006 απόφαση του Δημοτικού Συμ¬ 
βουλίου Ελληνικού που αφορά στην τροποποίηση της 
συστατικής πράξης του Ν.Π.Δ.Δ. «Α' ΚΑΠΗ Ελληνικού» 

5. Την υπ’ αριθμ. 16978/11.11.2003 απόφαση του Γενικού 
Γραμματέα Περιφέρειας Αττικής, ΦΕΚ 1693/18.11.2003 
τ.Β'. «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε την παρ. α του άρθρου 3 της υπ’ αριθμ. 
35691/30.12.1983 απόφασης του Νομάρχη Πειραιά, ως 
εξής: 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου, ύψους 100.000,00 € 
ετησίως. 

-Κάλυψη δαπάνης 

Από τις διατάξεις της απόφαση αυτής προκαλείται 
δαπάνη ύψους 100.000,00 € για το τρέχον και για καθένα 
από τα επόμενα οικ. έτη. 

Η ανωτέρω δαπάνη θα καλύπτεται από το Δήμο Ελ¬ 
ληνικού και θα βαρύνει τον Κ.Α. 6715.0001 εξόδων του 
προϋπολογισμού του Δήμου οικ. έτους 2006. 

Κατά τα λοιπά ισχύει ως έχει η υπ’ αριθμ. 35691/ 
30.12.1983 απόφαση του Νομάρχη Πειραιά. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 9126 (7) 

Έγκριση της υπ’ αριθμ. 31Α/2006 αποφάσεως του Δη¬ 
μοτικού Συμβουλίου Χάλκης, που αφορά την αύξηση 
μετοχικού κεφαλαίου στην Δημοτική Επιχείρηση Πο¬ 
λιτισμού και Ανάπτυξης Χάλκης (Δ.Ε.Π.Α.Χ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2503/1997. 

2. Τις όμοιες του άρθρου 277 του π.δ. 410/1995, όπως 
ισχύει με τις τροποποιήσεις του. 

3. Το υπ’ αριθμ. 348/Φ.ερ.37/1990 έγγραφο του ΥΠΈΣ. 
Δ.Δ.Α. 

4. Την οικονομοτεχνική μελέτη της Δημοτικής Επιχεί¬ 
ρησης Πολιτισμού και Ανάπτυξης Χάλκης (Δ.Ε.Π.Α.Χ.). 

5. Την υπ’ αριθμ. 31 Α/2006 απόφαση του Δημοτικού 
Συμβουλίου Χάλκης, η οποία μας διαβιβάστηκε με το υπ’ 
αριθμ. 1692/28.6.2006 έγγραφό του, αποφασίζουμε: 

Εγκρίνουμε την υπ’ αριθμ. 31 Α/2006 απόφαση του Δη¬ 
μοτικού Συμβουλίου Χάλκης, που αφορά την αύξηση 
του μετοχικού κεφαλαίου της αμιγούς Δημοτικής Επι¬ 
χείρησης Πολιτισμού και Ανάπτυξης Χάλκης (Δ.Ε.Π.Α.Χ.), 
κατά 840.190,79 €. 

Η παρούσα απόφαση προκαλεί δαπάνη στον προϋ¬ 
πολογισμό του Δήμου Χάλκης , ύψους 122.985,89€ που 
έχει εγγράφει στον Κ.Α. 00-6521.01 του προϋπολογισμού 
του Δήμου Χάλκης, οικονομικού έτους 2006. 

Το ίδιο ισχύει και για τα επόμενα τέσσερα (4) οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 29 Ιουνίου 2006. 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

